སྤྱི་ལོ་༢༠༠༢ལོར་ཚེ་རིང་རྡོ་རྗེ་གེ་སར་གྱི་ཕ་ཡུལ་དུ་སྐྱོད་པཞེས་པའི་ཞིབ་བཤེར་བྱ་འགུལ་དུ་ཞུགས།ལོ་ངོ་བཅུའི་རྗེས་སུ།ཁོ་རང་སླར་ཡང་གེ་སར་གྱི་ཕ་ཡུལ་དུ་སྐྱོད་པཞེས་པའི་ཞིབ་བཤེར་ཚོགས་པ་དང་འགྲོགས་ཏེ།མཚོ་སྔོན་དང་དཀར་མཛེས་སོགས་ཞིང་ཆེན་གཉིས་དང་རྫོང་ཁག་བདུན་བརྒལ་ནས་དཔའ་བོ་དེའི་ཞབས་རྗེས་སྙེག་བཞིན་ཕྱིན།ལམ་བར་ནས་ཚེ་རིང་རྡོ་རྗེས་དངོས་མང་བཤམས་མཛོད་ཁང་འཛུགས་སྐྲུན་བྱེད་བཞིན་པ་དང་།ཐང་ག་རྒྱ་ཁྱབ་དུ་འགྲེམ་སྟོན་བྱེད་བཞིན་པ།སྙན་སྒྲུང་ཆ་ཚང་ངང་བསྡུ་སྒྲིག་བྱེད་བཞིན་པ་སོགས་གེ་སར་རིག་གནས་ལ་སྲུང་སྐྱོབ་དང་ཞིབ་འཇུག་རྒྱུན་ཆད་མེད་པར་ཤུགས་ཆེར་འགྱུར་བཞིན་པ་མཐོང་བས།ཁོང་གི་བསམ་པར་ཀྲུང་གོ་གུང་ཁྲན་ཏང་གི་དབུ་ཁྲིད་འོག་དང་།སྤྱི་ཚོགས་རིང་ལུགས་ཀྱི་ལམ་ལུགས་བཟང་བོའི་འོགཀྲུང་ཧྭ་མི་རིགས་ཀྱི་ཁྱིམ་རྒྱུད་ཆེན་པོའི་ཁྲོད།ད་གཟོད་མི་རིགས་སོ་སོའི་ཡུལ་སྲོལ་གོམས་གཤིས་དང་ལོ་རྒྱུས་རིག་གནས་ལ་བརྩི་མཐོང་ཐོབ་ལ།གེ་སར་རིག་གནས་ཞིབ་འཇུག་ལས་དོན་ལའང་ད་གཟོད་དེ་འདྲའི་གྲུབ་འབྲས་བཟང་བོ་ཐོབ་ཐུབ་པ་རེད་འདོད་བྱུང་།འདིའི་གཞུག་ནས་ཚེ་རིང་རྡོ་རྗེས་སྡེ་དགེའི་སྐད་སྤྱད་དེ་ཁམས་སྐད་འདིའི་རིགས་ཀྱི་ཚད་གཞི་དང་བསྟུན་ནས་གེ་སར་སྒྲུང་བསྡུ་སྒྲིག་བྱེད་པ་དང་།དུས་མཚུངས་སུ་སྡེ་དགེ་རྫོང་གི་གེ་སར་དང་འབྲེལ་བའི་པར་རིས་ཁ་ཤས་ཀྱང་ཁ་སྣོན་བྱས་ཏེ།རིག་གནས་བ་དང་མཁས་པ་དག་ལ་མཁོ་འདོན་བྱེད་རྩིས་ཡོད།